Saint-Saëns se musikaal komiese uitbeelding van die diereryk is ’n werk vir twee klaviere en orkes, geskryf in 1886. In hierdie bekende suite gebruik die komponis briljante instrumentale effekte om die musikale prentjies te skets. Philip de Vos se treffende versies vir hierdie werk, word deur die RSG Radiopersoonlikheid, Christelle Webb-Joubert, voorgelees.
Om die program aan te vul, is van die wêreld se grootste klassieke musiek treffers gekies om leerders opgewonde te maak. Om hierdie treffende en tydlose musiek van die meesters in lewende lywe te ervaar, beloof om vir enige kind ’n besonderse ervaring te wees.